
OVODAK 





A GYERMEKROL ALKOTOTT KEP VALTOZASAI 
AZ OVODA TORTENETEBEN 


MAI ERTELEMBEN VETT OVODAK HOSSZU torténelmi fejlédés eredmé- 

nyei. Azipari fejlédés utjara lép6é nyugat-eurdpai orszagokban mar viszony- 

lag hamar felmeriilt az egészen fiatal gyermekek valamiféle intézményes 
gondozasanak-nevelésének igénye. Ennek oka elsésorban szegénysorban é1é6 nok 
tomeges kényszer-munkavallalasaban keresend6. 


Az elézmények: dame school, infant school, monitor-rendszer 


Angliaban a 17. szazadtol kezdve ,,dame school” néven sorra jottek létre azok a 
maganvallalkozasok, amelyekben egy idésebb né - altalaban sajat lakasaban - 
tiz, husz, esetleg harminc gyermeknek kezdte el az alapkészségek: az olvasas, iras 
és szamolas tanitasat. A tanitas szinvonala kizarolag a feliigyeléné képességeitdl, 
képzettségétdl és ambicidjatol fiiggott. Nem filantrop kezdeményezésr6l volt sz: 
a gyerek tehertételt jelentett a dolgoz6 anyak szamara, akik nem is vartak el a gye- 
rekfeliigyelé asszonyoktol sem magasabb szinvonalu képzést, sem jellemformalo 
nevelést (Vag 1969:48). 

Azintézménnyé szervezédés magasabb szintjeként jelent meg Nagy-Britanniaban 
a19.szazad elején az ugynevezett,,infant school” intézménye. Ezekneka kisgyermek- 
iskolaknak az archetipusat Robert Owen (1771-1858) hoztalétre a New Lanark-i tex- 
tilgyarban dolgozé munkasgyerekek szamara. A gyarigazgato a 2-6 éves koru gye- 
rekek szamara létesitett iskolaiban uj nevelési modszereket alkalmazott. Rousseau 
hiveként ugy vélte, hogy a gyermek artatlannak sziiletik, de a kornyezet tonkrete- 
heti erkdlcseit. Ezért a jellemnevelésre kiil6nés gondot forditott. A felvilagosodas 
pedagogiai optimizmusat osztva ugy vélte, hogy a tarsadalmi bajok megsziintet- 
het6dk a célszerti nevelés révén. 

Kisgyermekiskolaja elsésorban nevelé intézmény volt, ahol a gyerekeket nem 
akartak ,,kényvekkel gyétérni”. Ertelmi képzésiik az alapkészségek elsajatitasan 
tula targyi kornyezet dolgainak és jelenségeinek megismertetésére korlatozodott. 
Annal nagyobb hangsulyt fektettek az Owen altal alkalmazott tanitdk a baratsa- 
gos légk6r kialakitasara. A jaték, a torna, a zene és a tanc szerves része volt az isko- 





1 Az elnevezés korabeli német forditasa: ,,Schule des alten Miitterleins”, azaz: ,,oreg anyOka iskolaja”. 
Funkcidjat és jellegét a ,,napk6zi iskola” elnevezés jobban kifejezi. 

lai élet hétk6znapjainak. A biintetést csak mértékkel alkalmaztak, testi fenyitésre 
nem keriilhetett sor. 

A gyarigazgato kezdetben rokonszenvezett a két anglikan pap, Joseph Lancaster 
és Andrew Bellaltal az 1790-es évek ota alkalmazott,,monitor” modszerrel. A ,,k6l- 
cs6nés oktatas” médszerének (mutual system, monitorial system) lényege az volt, 
hogy a tobb szaz, esetenként félezer fos termekben oktattak egy idében szegény 
sorbol szarmazo gyerekeket. Tizes csoportokat alakitottak ki, és ezek élére idé- 
sebb, tehetségesebb tanulét (monitort) allitottak. A segédtanitdi szerepet betdlté 
monitorok a vezeté tanito utasitasait kovetve foglalkoztak a kicsikkel. A monitor- 
modszer alkalmazasanak célja az volt, hogy minél tobb kisgyermeket tanitsanak 
egy idében meg a,,harom R” (Reading, wRiting, aRithmetic — olvasas, iras, szamo- 
las) elemeire. Latszélagos gazdasagossaga hiveket szerzett ennek az eljarasnak a 
19. szazad elsé felében. 

Tulszabalyozottsaga viszont sokakat taszitott. A tomeges egyiittes oktatas ra- 
adasul nem vette figyelembe a gyerekek eltéré tanulasi tempdjat, egyéni felfogo- 
képességét. E modszer a kialakul6 gyaripar terméke, az iskolat gyarként mik6d- 
teti, célja a jolszervezett, gordiilékeny tudasatadas. Bell és Lancaster rendszerének 
idedlis gyermeke jél viselkedik, készségesen egytittmukédik tanitoival, hiven k6veti 
az utasitasokat, zokszo nélkiil engedelmeskedik. A modszer kidolgozdi legalabb 
minimalis alapképzésben kivantak részesiteni a legalsobb osztalyok gyerekeit is, 
ami a nagyfoku analfabétizmus idészakaban vitathatatlanul filantrop torekvés- 
nek szamitott. 

Lathatd, hogy az ipari forradalommal egyiitt jaré tokefelhalmozas korszakaban a 
kikezdhetetlen puritan erkélcsiséggel rendelkez6, evilagi hivatasat faradhatatlanul 
és megbizhatéan végzé ember személyiségjegyei jol illeszkedtek tarsadalmi k6zve- 
lemény elvarasaihoz. A 19.szazad tulnyom6 része elsésorban a vagyonat kovetkeze- 
tes konoksaggal gyarapito,,evilagiaszkéta” embertipusé volt, nem pediga hedonista 
6r6méknek hédold,,fogyaszt6” emberé. Ehhez a mentalitashoz szervesen kapcsoléd- 
tak azilyen és ehhez hasonlo pedagégiai elképzelések és gyakorlati oktatasszervezé- 
si eljarasok. Az ilyen elvekre épiilé iskola (a kisgyermekiskola is) képletesen szdlva 
felkinalja a tanulonak a tarsadalmi felemelkedést segité tudasban val6 részesedeést, 
cserébe viszont tokéletes azonosulast kivan az intézmény szellemiségével és feltétlen 
engedelmességet az iskolai élet hétk6znapjaiban. A legszélesebb tomegeket is elemi 
képzésben részesiteni szandékozo filantrop pedagogusok elképzelései igy végsé so- 
ron harmonizaltak a korszak kapitalista fejlodésének igényeivel. 

Ilyen alapokon allt a gyakorlati ovodapedagogia elsé jeles skét képviseléjének, 
Samel Wilderspinnek (1792-1866) a koncepcidja is. London egyik varosrészében, 
Spitalfieldsben kezdte el tanitoi munkajat egy 1820 juliusaban alapitott kisgyer- 
mekiskola élén. Felismerte azokat a veszélyeket, amelyeknek a szegény munkas- 
csaladok naphosszat az utcakon kéborlé gyermekei ki voltak téve. A nevelés iranti 
elméleti érdeklédést tett kovette, amikor tisztviseldi allasat feladva jelentkezett az 
uj maganiskola, a spitalfieldsi infant school tanitdi allasara. 

Wilderspin pedagogiajanak k6zéppontjaban a gyermekek foglalkoztatdsa allott. 
Szemeélyes tapasztalatai vezették arra a felismerésre, hogy nagyobb létszamut gyer- 
mekcsoportok esetén a taniténak folyamatosan le kell kétnie a tanitvanyai figyel- 
mét valamilyen jo szervezett tevékenységgel. ,,A képzés nagy titka leszallniszinvo- 
nalukra, és gyermekké valni.” Mindek6zben meg kell ,,akadalyozni a tétlenséget, 
amelynek rendetlenség az eredménye, és gondoskodni az allando elfoglaltsagrdl” 
(Vag 1969:174). Wilderspin d6vodapedagégiai rendszerét erre a gyakorlatias megfi- 
gyelésre alapozta, és ennek megfeleléen jutott koncepcidjaban kézponti szerephez 
a gyerekek céltudatos foglalkoztatdsa. Iskolajaban kézponti szerepet kapott az ok- 
tatas, az elemi képzés, de volt idé a jatékra is. 

Az oktatas kézéppontba helyezése gazdasagossagra val6 torekvéssel parosult. 
Wilderspin fenntartas nélkiil elfogadta a monitor mddszert, tovabb is fejlesztet- 
te annak egyes elemeit. Pedagogiajat a szigortian puritan gyermekkép alapjaira 
helyezte. Az idealis tanité az 6 felfogasa szerint tanitvanyaival szemben szigo- 
ruan kévetkezetes elvarasokat fogalmaz meg, de 6nmagaval szemben is igényes. 
Jellemz6k azok az intelmek, amelyeket az infant school tanitdi szamara fogalmaz 
meg 1852-ben k6zzétett irasaban: ,,Sohane kelts félelmet a gyermekben! Szoktasd 
éket pontossagra! Soha ne biintess haragodban! Ne hunyj szemet a gyerekek hi- 
bai folott! Szemléltesd mondanivalddat példakkal! Figyeld a betegségek tiineteit! 
Mindig tartsd be, amit igértél!”(Wilderspin 1852.” Wilderspin kisgyermekképe 
nem mondhat6 optimistanak: ,,Megfigyelheté — irja egyik mtivében -, hogy hét- 
nyolc gyermekbél nem hianyoznak az olyan hajlamok, amelyek a késébbi btinok 
eléfutaraként jelennek meg...” (Wilderspin 1852) A vétkekre fogékony lelket csak 
szigoru fegyelemmellehet megovnia btinok csabitasatdl. Az idealis tanulé a k6vet- 
kezetes nevelésnek kész6nhetéen mar kisgyermekkoraban felvértezédik azokkal 
a jellemvonasokkal, amelyek az archetipikusan protestans-puritan ember sajatjai. 
Pontos, szorgalmas, megbizhato, alantas vagyait lektizdi, tanitojanak mindenkor, 
mindenben engedelmeskedik. Az ilyen karakterti gyermek felnéttkoraban z6kke- 
némentesen illeszkedik be a tarsadalom szévetébe. 


Az elsé magyar évodak tarsadalmi funkcidja és gyermekképe 


Elsé évodaink pedagogiai arculatanak kialakulasat jelentés mértékben befolyasolta 
azangol minta. Brunszvik Terég grofné (1775-1861), a magyar évodaiigy kezdetei- 
nek meghataroz6 személyisége ismerte Wilderspin Infant Education cimut, 1825- 
ben megjelent f6 mtivét, pontosabban annak németre forditott, atdolgozott valto- 
zatat, amely 1826-ban jelent meg Bécsben.’ A forditd-atdolgozo Joseph Wertheimer, 
a pedagogia irant érdekl6d6 filantrép érzelmt tizletember volt. 





2 http://www.gutenberg.org/files/10985/10985-8.txt 

3 ,,A gyermekek korai nevelésérél és az angol kisgyermekiskolakrol, azaz megjegyzések a masfél—hét éves sze- 
gény kisgyermekek nevelésének fontossagardl, mellékelve a spitalfielsdi kisgyermekiskola és az altala beve- 
zetett nevelési rendszer leirasat.” 

K6zép-Eurdpa elsé kisdedévo intézetét Brunszvik Teréz Budan, a krisztinava- 
rosi Miko utcaban 1828. majus 27-én nyitotta meg csendben, minden kiil6nésebb 
felttinés nélkiil.* Az alapito karizmatikus egyéniségének és faradhatatlan szervezé- 
munkajanak készo6nhetéen hamarosan tijabb ovodak alapitasa kovetkezett Budan, 
Pesten, Besztercebanyan, Pozsonyban, Kolozsvarott, Sopronban, Szabadkan, 
Kassan, Gyoman és Szombathelyen. Egyre terebélyesedé évodaalapitd mozgalom 
jott létre, gyakran rendeztek gyijtéseket az uj, magankézben levé intézetek fenn- 
tartasanak tamogatasara. Az els6é kisded6vok az ovodaiigy irant elkotelezettlelkes, 
filantrop érzelmt honpolgarok adomanyai révén mtikédhettek. 

Azintézményfenntartasnak eza gyakorlata angol mintat kovetett, Angliaban a de- 
centralizalt iskolarendszer térténelmi hagyomanyokkal rendelkezett. Ott az egyes 
(kisgyermek)iskolak tantervét sem szabalyozta semmiféle egységes kézpontosité 
akarat, legfoljebb a karizmatikus reformerek példaja szolgalt kovetésre 6szt6nzé mo- 
dellként. Nalunk viszont Maria Terézia mar 1770-ben k6zzétette egy dekrétumaban, 
hogy aziskolaiigy, az iskolak életének szabalyozasa és ellendrzése az uralkod6 felség- 
jogaba tartozik. (,,Die Schule ist und bleibt Poltikum.”) Ez kiilondés kettésséget ered- 
ményezett Magyarorszagon: mig a népiskolak a tankeriiletek feliigyeléinek szakmai 
ellenérzése alatt alltak, addig az 6vodak 6nallé intézményként muikédtek. 

Annak a korszaknak a gyermekképérél, amelyben az elsé magyar évodak sziilet- 
tek mar az intézmények elnevezése is sokat elarul. Brunszvik Teréz naplojaban a 
»kisdedovo” valaminta Kleinkinder-Asyle (,,gyermek-azilum’, ,,gyermekmenhely”) 
elnevezést hasznalja. A romlott tarsadalmi viszonyok kézepette védelemre, dvas- 
ra szorulé gyermek rousseau-i képe rajzolodik kia kisgyermekneveléssel foglalkoz6 
mas korabeli irasokbolis. ,,A gyermekség elsé benyomasaialegfontosabbak...” — ir- 
ja Brunszvik Teréz egyik levelében, amelynek révén befolyasos partfogokat szeret- 
ne megnyerni az ovodak alapitasanak tamogatasara. ,...azok a legkeményebbek és 
legmaradandobbak, és mert az elsé 7 évben tébb rossz és veszélyes dolog keriilhet 
a fejbe (agyba) és a szivbe, mint amit a legjobb intézet vagy tan[itd] hétszer hét év 
alatt tud csak kiirtani.” (Hornyak 2004:75.) 

Ugyanez a gyermekkép rekonstrualhato az é6vodakat terjeszté egyesiilet egy ko- 
rabeli répiratabdl is: ,,A’ gyermek-kornak els6 évei az egész életre legbéhatébbak: 
mert azon csirak, mellyek az emberrel egyiitt sziiletnek ezen elsé években indul- 
nak meg, és valamint a’ test, ugy a’ lélek is elbb elnyomorodhat, mintsem az ét 
kornyez6 veszélyt akar 6smerni, akar eltavoztatni tudna.” A szerzé ennek alapjan 
a kisdedévok, azaza,,védintézetek” feladatat is kijeldli: a,,koranevelés” (értsd: ko- 
rai nevelés) biztositasa révén ,,a’ gyermek’ testi és lelki fejlodésére valé gondos fol- 
vigyazas”, révén ,,tisztan megtartania fot és szivet fonak gondolatoktdl és érzések- 
tél” (A kisdedévé intézetekrél 1837:5, 10.). 

Rousseau és anémet romantika kézvetlen hatasa nyilvanul meg ezekben a sorok- 
ban. A tiszta lelkti gyermek toposza Rousseau-naljelenik meg alapveté pedagogiai 





4A régebbi 6vodatérténeti szakirodalom ezt az intézetet ,, Angyalkert”-ként emlegeti. Ma mar tudjuk: ez az 
elnevezés nem autentikus. 

axidmaként, az oltalomra szorulo ,,csira” kifejezés gydkerei pedig a német roman- 
tika kdltészetéhez-irodalmahoz nyulnak vissza. E korszak k6ltdi és nevelési temak- 
kal foglalkozo irdi gyakran tették érzékletesebbé mondandojukat természetb6l vett 
képekkel, metaforakkal. 


Frébel romantikus gyermekképe és a gyermekkert-mozgalom 


Ebbe a korbe tartozik Friedrich Frébel (1782-1852) német pedagogus is. Felfogasa 
szerint agyermek jonak sziiletik, a rossz abbol kovetkezik, ha megbomlik az ember 
és természet k6zotti eredendé harmonia. A kérnyezet ekkor stlyosan deformalja 
az ember lelkét, ezért kell a nevelének a gyermek lelkében csiraszertien meglévé 
jo tulajdonsagokat felszinre hoznia. A gyermekben k6zvetleniil dlt testet az isteni 
eredet, villan fel az isteni szikra (Funke aus Gott). Ebbél kovetkezik, hogy a neve- 
lés nem lehet normativy, eldird, mert ez gatolja a gyermeki fejlédés isteni torvények 
altal meghatarozott menetét. A pedagogianak kévetnie kell a gyermek 6nkibonta- 
kozasat, és ovnia kell sériilékeny lelkét a karos kiilsé hatasoktdl. A fejlédést tamo- 
gato nevelés igy végsé soron eldsegiti a visszatérést az dsi egészlegességhez, az em- 
ber — természet — istenség harmoniajahoz. 

Frobel antropoldgiaja szerint a gyermekkor értékekben gazdagabb peridédusa 
az ember fejlédésének, mint a felnéttkor. A felnétt lélek kitiresedik, elsziirkul: 
»Halottak vagyunk, minden halott, ami k6riilvesz benniinket, tiresen kong min- 
den tudasunk, tiresek vagyunk gyermekeink szamara, majdnem minden amit ki- 
mondunk kong az iirességtdl, tartalmatlan, élettelen...” Lelki megujulast, életet és 
energiat a felnétt a gyermekekkel valé foglalkozasbol nyerhet: ,,Siesstink! Engedjiik 
magunkat eljutni gyermekeinkhez! Engedjiik, hogy megtdltsenek benniinket élet- 
tel! Eljiink veliik, és engedjiik, hogy veliink éljenek. ... Tanuljunk gyermekeink- 
tél ... Eljiink a gyermekeinknek: igy hoznak 6k szamunkra békét és boldogsagot.” 
(Ullrich 1999:251-252.) 

Az isteni eredetti gyermeki alkotofolyamat harom dologban nyilvanul meg: a 
beszédben, a jatékban és a képzeletben. A jaték az 6nmagunkra talalas, az ,,isteni 
egésszel” valo egyesiilés eszk6ze. Frobel szerint a gyermek jaték k6zben éli at leg- 
inkabb sajat létezésének totalitasat: érzd, gondolkodo és cselekvé lényként egzisz- 
tal egy idében. 

A gyermeki artatlansagot a romlott tarsadalmi viszonyok veszélyeztetik, a gyer- 
mekben szunnyad6 istenieré kihasznalatlanul marad, felnéttkorra elenyészik. Ezért 
kiilonleges évodara, ,,gyermekkert”-re (Kindergarten) van sziikség, amelyekben a 
2-7 éves kort gyermekek k6zésségben élnek, a frdbeli fejleszté eszk6z6kkel foglal- 
koznak, kiilonféle mozgasos és szerepjatékokat jatszanak, kertészkednek. Frobel 
kiilonleges jaték-adomdnyai (gomb, henger, kocka stb.) egy sajatos meta fizikairend- 
szer szimbdlumai is egyben, amelyek az ember a természet és az istenség harmoni- 
ajat fejezik ki. Mik6zben a gyermek ezekkel az eszk6z6kkel foglalkozik nemcsak 
belsé spontan erdi bontakoznak ki, hanem gondolkodasa, felfogdképessége is fej- 


708 OVODAK a 


lédik. A gyermekkert igy végs6 soron egyuttal a nyolc éves korban kezdédé elemi 
iskolara valo felkésziilést is szolgalja Frobel szandéka szerint. 

Frobel nagy ivi tarsadalomreformeri elképzeléseket dédelgetett a gyermekkert- 
mozgalom terjesztésével. Elképzelése szerint az 6vodanak az ujra megtalalt foldi 
paradicsomma kell valnia nemcsak a gyermekek, hanem sziileik szamara is. A fel- 
nottek vezetdive itt sajat gyermekeik lesznek. Hozzasegitik sztileiket eltompult ér- 
zékeik, elfasult lelkiik élettel valo megtdltéséhez, a foldi harménia megtalalasa- 
hoz. A gyermekkert ezért nemcsak a gyermeknevelés eszk6ze, hanem a csaladiélet 
megujitdja is egyben. Ezen keresztiil pedig jotékony, harmoéniateremt6 hatassal le- 
het a tarsadalom tagabb koreinek életére is. Ezért biztatja Frobel a sziiléket ujabb 
és ujabb évodak alapitasara: ,,Gyertek, éljiink gyermekeinkkel, gyermekeinknek!” 
(Frobel 1826:109.) 


Frébel-recepcid, romantikus gyermekkép 


A frobeli gondolatok a 19. szazad masodik felétdl kezdve folyamatosan jelen voltak 
a magyar Ovodapedagogiaban. A foglalkoztaté eszk6zok (,,adomanyok”) rendszerét 
tobben megkisérelték tovabbfejleszteni, a korabeli magyar igényekhez illeszteni. A 
gyakorlati-modszertani adaptacio mellett a filozofiai-eszmei sikon torténé recep- 
cid sem maradt el: a Frobel mtiveiben olyannyira markansan megjelené romanti- 
kus gyermekkép motivumai rendre felbukkantak a magyar ovodapedagogiai iro- 
dalomban és az évodardl folytatott szakmai diskurzusokban. 

Erzékletes példa erre az anyomtatasban is megjelent eléadas, amely az 1896-ban 
megrendezetett II. Orszdgos és Egyetemes Taniigyi Kongresszus kisdednevelés szak- 
osztalyaban hangzott el. Molndr Maria ovoné az 6vodai kisdednevelés csaladias 
jellegének fontossagara hivta fel a figyelmet. A kisdedové intézet feladata, hogy 
segitsen azoknak a néknek, akik ,,arra vannak utalva, hogy dvéiktél tavol, a rideg, 
hideg vilagban keressék meg mindennapi kenyerdket”. A legfobb segitség az, ha 
»€des, csaladias otthont” biztositanak az iparban és a mez6gazdasagban egyre na- 
gyobb szamban foglalkoztatott dolgozé né gyermekének. Az anyak elvarhatjak, 
hogy az ovén6 ,,édes anyai gonddal érkédjék” gyermekeik folott egy olyan é6voda- 
ban, amelyben.,,a testvériesség mellett csaladiassag is lakozik”. Akkor lesz az 6voda 
ilyen, haa gyermekkertészné ,,vilagossagot, meleget araszto” szeretettel viseltetik 
a gondjaira bizott kisdedek irant. 

Ajol muik6d6 évodatol elvarhaté, hogy ,,az égi harmatot, a gyermeki kornak bol- 
dog vidamsagat rideg rendszerével ne dlje ki, ne semmisitse meg, de az anyai sziv 
varazserejével hasson oda, hogy az artatlan kisdedek mosolygo arczan a tavasz fris- 
sesége, szemeikben a kék ég deriilt mélysége minél tovabb, miné] allandébban ma- 
radjon meg.” A romantika gyermek-érzékenységét idézi a kovetkez6 — kissé mar 
szentimentalizmusba hajld, am a kor stilusanak megfelelé — mondiat is: ,,Bimb6 a 
kisdedek artatlan szive is, magaban rejtia szép, jo és igaznak fejlod6 csirajat, aldast- 
hoz6 napja az artatlan 6r6m, mely a kicsi szivet naponta érinti, hogy életre keltse a 
legszebb, legszentebb nemes érziiletet.” 

Ahhoz, hogy a gyermeki lélek minél tovabb megmaradhasson a ,,boldog vidam- 
sag” korszakaban, ahhoz, hogy a lelkiikben szunnyado ,,szép, jo és igaz” csiraja ha- 
boritatlanul bontakozhass¢ék ki, ,,természetszerti nevelésre” van sziikség. Az ilyen 
nevelés ,,a gyermek lelki fejl6désének torvényeibél indul ki s a természetes fejlé- 
dést erészakos beavatkozassalt6nkretenninem akarja”. A természetes nevelés elvei 
alapjan miikéd6 évodaban tehat nincs helyea,,pedans, iskolai modornak”. (Molnar 
Maria 1898:523-528.) 

Hasonlo romantikus gyermekkép-motivumok kérvonalazédnak annak az dv6- 
noképz6 intézeti tankonyvnek a sz6vegéb6l is, amelyet Bardécz Pal szakfeliigyelé 
szerkesztésében jelent meg 1928-ban. ,,A gyermekben az istenség egész tejessége la- 
kozik” — olvashatjuk a vezérkonyv elsé fejezetében. Kivételes helyzetben van, mert 
kiilonleges adottsaggal rendelkezik: ,, Meglehet a nyomor és a szenvedés tanyaja- 
rolindul el, de ha a Fold kerekségének barmelyik pontjan latja is meg a napvilagot, 
mindeniitt dvé az Eg legdragabb adomanya, talizmanja, a legfébb jo, a szeretet. Ez 
ragyog szeméb6l barkire, és ez sugarzik beléle, mint a mindeneket k6zl6 radio, cso- 
das Aram.” (Bardécz 1928:18.) 

Ennek a kivételes adomannyal rendelkezé teremtménynek, a gyermeknek a 
nevelése folyhat vaskalapos elvek szerint, korlatozva vagy éppenséggel tulvédve: 
»Amiként nincs modunkban a csillagok palyafutasat megszabni — irja Bardocz -, 
éppen ugy nem volna szabad a »Gyermek Ofelségének« életét kalitkaba zart ma- 
dar modjara rendezni be. Az 6 masodik legnagyobb féldi kincse a szabadsag legyen 
és abban vegye k6riil sok-sok szeretet, elnézés, megértés, segiteni akaras. Csak mes- 
terségesen ne neveljiik zart tiveghazi n6vényként, hanem adjunk neki annyi szabad- 
sagot, amennyi testi és lelki énjének kifejl6déséhez veszedelem kizarasaval okvet- 
leniil sziikséges.” (Bardécz 1928:19.) Aromantika sz6fordulatain, jelzdin tul ebben 
a szOvegben mar a reformpedagégia és a gyermektanulmanyozds egyes toposzai is 
fellehetdk. A ,,gyermek éfelsége” kifejezés példaul gyakran fordul elé az uj, gyer- 
mekkézpontt pedagogiai iranyzatok képviseldinek szétaraban. Erdekes véletlen, 
hogy a Bardocz-konyv megjelenésének évében Berlinben is napvilagot latott egy ké- 
pekkel gazdagon illusztralt vaskos kézikonyv,,anyaknak, leendé anyaknak és min- 
denkinek, aki szereti a gyermekeket”. Cime: ,,Ofelsége a gyermek” (Seine Majestat 
das Kind) (Schur & Thomalla 1928) 

A Bardocz-féle tankényvet érdemes e korszak egyik mérvad6 mtiveként kezel- 
ntink. Mara magyar dévodaiigy legelsé alapdokumentuma, az 1891-ben kodifikalt 
kisdedévasi torvény melléklete eldirta a kisdedovodak és gyermek-menedékhazak 
foglalkozasanak anyagat. Ennek a tartalomnak a didaktikai-metodikai szempon- 
toknak megfeleld részletes kidolgozasara azonban egészen 1928-ig nem keriilt sor. 
A szoban forgé tankényv tehat hianypotlo mt volt a maga nemében. 

Ebb6] adodoan meggyézédeéssel allithatjuk, hogy fontos alapmuként szolgalt ez 
a kézikonyv a palyara késziilé fiatalok és a mar palyan levé événdk szamara egy- 
arant. Joggal feltételezheté, hogy mondanddja - igy a lapjairdl kirajzolédo gyer- 
mekkép is — visszhangra talalt olvasdi korében. [gy az sem kétséges, hogy a roman- 

tikus gyermekképnek voltak kovetéi Magyarorszagon a huszadik szazad els6 év- 
tizedeiben is. 


Gyermekkép-tipusok a huszadik szazadban 


Aszazadfordulén masfajta felfogasmédot tiikr6zé publikacidk is sziilettek. Szvorényi 

Jozsef cisztercitanar, fogimnaziumiigazgato, a Magyar Tudomanyos Akadémia tag- 
ja 1890-ben publikalta a csaladiés iskolai nevelésre vonatkozo gyakorlatitanacsait. 
(Szvorényi 1890) Konyvében végig kéveti a gyermek fejlédését sziiletéstél kozép- 
iskolas koraig, és gyakorlati tanacsokat ad gondozasi-nevelési kérdésekben. A pe- 
dagogiai tanacsad6 szakirodalom toérténetében szinte parjat ritkitja az a kovetke- 
zetes hatarozottsag, amellyel allast foglal a néhany honapos gyermekek fenyitése 
kérdésében: ,,A szoktatas (...) mindjart a gyermek életének elsé havaiban vegye kez- 
detét. Allhatatosan ismételtessék elétte, a mire nevelni kell; és viszont, szigoruan 
tartassék tavol, a mire szoknia nem szabad. Es a szoktatasnak, fél éves gyermeknél, 
egy-egy komoly hangu szoval, sét — ha sziikség - a megfeleléen osztott erélyesebb 
legyintésével is érvényt lehet mar szerezni. Igen, a maga idején, helyén és modjan 
hasznalt titéske sokszor csodat mtivel a kisdednél.” 

Szvorényi az 6vodaskoru gyermekrolis hasonléan gondolkodik. Megjegyziugyan, 
hogy 2-3 éves koraban a ,,legszebb, legérdekesebb” az ,,.emberbimbocska’”, ezt a 
gondolatot azonban markansan ellenpontozza a gyermek btin6s hajlamarol sz6l6 
okfejtése: ,, Kkétségkiviil a kisded is vérében hordja mar a btin szunnyado csirait ... 
Nem lehet tagadni, hogy a legszerencsésebb hajlamok mellett is gyakran follelhe- 
tok maris a serdiilé kisdedben’ a hirtelen lobbano vér, az akaratossag, harag, félté- 
kenység, onzés, halatlansag.” (Szvorényi 1890:47, 69-70.) Az augustinusi-lutheri 
pesszimista gyermekkép és a kora ujkori szigort puritan nevelési elvek motivumai 
élnek tovabb ebben a gondolkodasmodban amely egyaltalan nem volt egyediilallé 
a maga koraban. 

Lathato, hogy az eredendé btin dogmajat a gyerekre vetité sététen komor gyer- 
mekkép tovabb élt a huszadik szazadban. A nevelés kérdéseivel foglalkozo publi- 
cistak, pedagégusok egy részének mtiveiben ujra és ujra felbukkannak elemei. A 
csaladok nevelési szokasaiban tiikrézédé6 jelenlétérdél pedig szépirodalmi mtvek 
egész sora tanuskodik. 

Az elméleti és gyakorlati pedagogia mtiveléinek mentalitasaban azonban joval 
altalanosabb volt az a felfogasmod, miszerint a gyermek egy alakitasra-formalasra 
szoruld lény, akit kovetkezetes neveléssel kell betagolni az dt kériilvevé sztikebb- 
tagabb k6zésségi kérdkbe. A gyermeki alakithatosag-motivum elézményei a kora 
felvilagosodasig, Locke-ig, sét egészen Erasmusig vezethet6k vissza, a tarsadalmi 
egylittélésre valo felkészités igénye viszont a tizenkilencedik szazad elején jelenik 
meg egyre hatarozottabban. A népiskolai tanitdk és tanitdjeléltek (6n)képzésére 
szant kézikonyvekben példaul mind gyakrabban talalkozunk olyan megfogalma- 


5 Szvorényi szohasznalataban ez az ovodas gyermeket jelenti. 

zasokkal, hogy a nevelés megkiilonbézteté jegye a ,,tarsadalmi illenddéségre valé 
szoktatas” vagy a ,megélhetésre valo tanitas”. Az egyik ilyen tankényv szerzdje a 
rendszertani alapok felvazolasakor a neveléstudomanyt két részre osztja, amelyek 
a,,tdrsadalmulds-tan” és a,,tdrsdalamitds-tan”. (Peres 1904:11.) 

A magyar népiskola-pedagégiai irodalom longitudinalis vizsgalata alapjan nagy 
altalanossagban elmondhato, hogy a kisiskolas életkorrdl alkotott kép — a sz6ve- 
gek érzelmi és konnotativ jellemzdinek tekintetében — a 20. szazad elsé évtizedei- 
re egyfajta lassu ,,kitiresedésen” megy keresztiil. Eltunik a korabban oly gyakori, 
humanista-aufklérista motivumokbol épitkezé toposz az emberi méltésagrdl, az 
emberinem kivalésagardl. Visszahuzodik a romantikara jellemzé ,,gyermek- érzé- 
kenység”, a gyermeki éseré csodalata, az ezzel jard koltdi heviilet, és atadja helyét 
egy joval visszafogottabb, targyszerlibb fogalmazasmédnak, egy prakticista-prag- 
matikus gyermekképnek (Pukdnszky 2005). 

Figyelemre mélté, hogy a huszadik szazadi magyar dvodapedagégiai szakiroda- 
lom alapjan kirajzoléd6 gyermekkép tartalma nem ment keresztiil ilyen gydkeres 
atformdldddson. Ellenkezoleg: részleteiben sokaig megérizte a frobeli német ro- 
mantika motivumait. (Ez annak ellenére érzékelheté, hogy — mint lattuk —- Frobel 
pedagogiajaval, kiilondésen annak gyakorlati-modszertani oldalaval szemben eré- 
teljes kritikai attitid alakult ki ovodapedagogiai szakirédink k6rében, foképpen a 
szazadfordulé utan.) 

Ezek utan nem meglep6, hogy agyermekilélekben rejl6é éserét, a spontaneitast és 
teremté fantaziat piedesztalra emel6é uj reformpedagédgiai iranyzatok gyermekkép- 
elemei konnyen illeszkedtek a tizenkilencedik szazadi 6vodapedagogia romanti- 
kus hagyomanyaihoz. A vilagszerte legelterjedtebb huszadik szazadi uj iranyzat 
-— amely Magyarorszagon is jelentés mértékben befolyasolta az ovodapedagogia 
alakulasat — a Montessori-pedagégia volt. Maria Montessori (1870-1952) igen 6sz- 
szetett pedagogiai rendszerének alapozasaban helyet kapnak a kifejezetten roman- 
tikus gyermekkép-motivumok is. A,,dottoressa” a gyermeki lélektél var segitséget 
a romlott tarsadalom teljes megujulashoz, amelynek szerves része dsi természet 
kiapadhatatlan teremté erejének Ujrafelfedezése. Gyermekek nélkiil az ember ki- 
tiresedetté, degeneraltta valna, altaluk viszont képessé valik a jové gydkeresen Uj 
kulturajanak megteremtésére is. (Montessori 1987:112, 115.) A felnétt szamara a 
gyermek az él6 példa, aki sziiletésekor még lelkében hordozza az isteni eredetti na- 
turalis teremté erdt és alkotoképességet. A romlas felé sodréd6 emberiség szamara 
gyogyirt jelent, ha sajat lelkiiletének ,,normalizdldsdval” minden egyes ember ujra 
kifejleszti a gyermekként egykor mar birtokolt, majd elveszitett dseredeti, termé- 
szetes képességeit. 

A Montessori-recepcio kézismerten erdteljes volt a két habort k6z6tti magyar 
ovodapedagogiaban. Lelkes hive volt ennek a pedagégianak Bélavary-Burchard 
Erzsébet grofné, akiaz olasz pedagégus tobb kony vét magyarra forditotta, és 1927- 
tél 1944-ig Montessori-rendszerti 6vodat, illetve 1928-tdl 1941-ig iskolat mtikddte- 
tett Budapesten. A Montessori-hatas kiterjedt volt Magyarorszagon, de a recepcid 

elsésorban nem a romantikus elemekben bévelkedé gyermekképre, gyermek-ant- 
ropoldgiara koncentralt. A gyakorlati 6vodapedagogiaban hasznalando rendkiviil 
alaposan kidolgozott és minden izében egymashoz szervesen illeszkedé Montessori- 
féle foglalkoztaté-eszk6z6k tarat (il materiale) alkalmaztak szivesen a magyar 6vo- 
dak egy részében.° 

Ennek az eszk6zrendszernek a fogadtatasa 6vodapedagégus kérékben tehat lel- 
kes volt, de nem kritika nélkiili. Igy példaul Draskovits Pal 1940-ben megjelentetett 
ovodatorténeti kony vében pozitivumként emeli kia gyermekek testméreteihez iga- 
zod6 évodai butorzat gyakorlati hasznossagat, viszont a foglalkoztatdé eszk6z6ket 
mesterkéltnek, életidegennek tartja. Az eszk6ztar nem szolgal nevelési célokat, és 
jelentésen korlatozza a gyerekek szabadsagat, mivel,,csakis ugy és csakis arra hasz- 
nalhatok, amire és ahogyan elkészitette Montessori azokat”. (Draskovits 1940:78.) 
Erdekes egybeesés, hogy Frobel és Montessori recepcidjanak egyarant az szabott 
korlatokat nalunk, hogy gyakorlati-médszertani eszk6zeik (a frobeli,,adomanyok” 
és a Montessori-féle foglalkoztaté eszk6z6k) hasznalatat a korabeli magyar évoda- 
pedagogusok jelentés része nehézkesnek, bonyolultnak, rugalmatlannak érezte, és 
hianyolta beldle a ,,sajatosan magyar karakternek” megfelelé neveld jelleget. 

Altalaban azonban elmondhatd, hogy ez a pedagogiai iranyzat éppugy, mint a 
tobbi reformpedagogia a huszadik szazad elsé évtizedeiben felerdsitette az aktiv, a 
cselekvé, az alkoté gyermek képét az 6vodapedagogiardl valé k6zgondolkodasbanis. 
Ezeknek az Uj pedagogiai iranyzatoknak a végs6 soron rousseau-ialapokon nyugv6 
és romantikus toposzokbol taplalkoz6 emberkép-gyemekkép motivumai fokozot- 
tan hdttérbe szorultak az évek soran. A hétk6znapi 6vodapedagogiai gyakorlatban 
foleg médszertanuk keltett jelentés visszhangot. A reformpedagogia-recepcidnak 
ez a formaja végiil is a huszadik szazad k6zepére egy olyan gyermek képének ka- 
raktervonasainak kirajzolasahoz jarult hozza, aki cselekvé, alkoto teremtmény- 
ként éli at gyermekségét, de szivesen lemond gyermekies vonasairol a kovetkezd 
életszakasz, az iskolaskor kedvéért. Az ovoda igy a szazad folyaman egyre inkabb 
iskola-elékészité, tagabb értelemben: életre felkészitd szerepre tett szert. A tarsada- 
lom kiilonb6zé rétegeinek mentalitasaban pedig az idealis 6vodas kort gyermek- 
r6l kialakitott ideal mindinkabb az egyiittmuk6dé, alkalmazkod6, széfogadd, jél 
nevelt gyermek lett. 


A masodik vilaghaboru utan 


Magyarorszagon a negyvenes évek végétél kezdve a tarsadalmi élet legtdbb teriile- 
tén erdteljes ideolégiai befolyasolas érvényesiilt. A tarsadalmi tudat, a k6zgondol- 
kodas atformalasara tett erdfeszitések kiil6ndésen jol tetten érhetdek voltak a peda- 





6 Bélavary-Burchard Erzsébet meggy6ézédéses kommunista pedagogus volt, igy 1945 utan, minisztériumi 
tisztségviseléként jelentés szerepet kap az tj 6vodapedagogia kialakitasaban. Médszertani ajanlasokat fo- 
galmazott meg a gyakorlé 6vonéknek, részt vett az 1953. évi 6vodai torvény elékészitésében. Neki kész6n- 
heté, hogy a Montessori-médszer bizonyos elemei tovabbra is jelen lehettek az 6tvenes évek magyar 6vo- 
daiban. 

gogia tertiletén. A nevelésiigy partpolitikai elkotelezettségti iranyitéinak munkal- 
kodasa révén Uj gyermekkép-valtozatok sziilettek a gyermekkor egyes szakaszaira. 
A korabeli pedagdégiai dokumentumok tantsitjak, hogy melyek lettek az 6vodas 
gyermekrél alkotott ,,hivatalos” kép jellemzé karaktervonasai. Egyre inkabb ugy 
tekintettek ra, mint a szocialista tarsadalom jovend6 tagjara, akit céltudatos nevelé- 
munkaval, erdteljes ideoldgiai felvilagosité munkaval, neveléssel, azaz mindennapi, 
napi politikai targyu meggy6z6 célzatu beszélgetések sorozataval kell felkésziteni 
az életre. A politika benyomult az 6vodaba. A gyermek ugy jelent meg az uj 6vodai 
torvényben és a napi munkat meghatarozé programokban, mint egy ideologiailag 
felkésziilt, politizalo kis felnétt. 

Jol példazza ezt a folyamatot aza tény, hogy 1949-ben felsébb utasitasra mar nem- 
csak az iskolakban, hanem az évodakban is bevezették a ,,Nevelj Jobban!”-moz- 
galmat. Egy korabeli beszamol6é szerzdje igy 6sszegzi az eredményeket: ,,A Nevelj 
Jobban mozgalom legszembesz6k6bb eredménye, hogy a valosag bek6ltézétt az 
ovodakba. A régi mesterkélt mesevilag, mellyel a multban a gyermekeket szande- 
kosan elszigetelték a valo élettdl, elttint, s ehelyett az 6vodai gyermekk6zdsségek 
elfoglaltak helyiiket a dolgozé nép tarsadalmaban.” (Haldsz Jenéné 1949) Az évo- 
dak belsé élete, a nevel6munka tartalma megvaltozott. Az évondknek — az eldira- 
sok szerint — tervszerti beszélgetések keretei k6z6tt kellett foglalkozniuk a korabeli 
mindennapi élet olyan eseményeivel, mint az Uijjaépités, a haroméves és az Stéves 
terv, amunkaverseny, a brigadmozgalom, a gépallomasok és sz6vetkezetek munka- 
ja. Az ovodak hétk6éznapjaiban — a mdédszertani levelek intencidit kovetve — meg- 
jelentek a k6telezé foglalkozasok. A kilonb6zé nevelési tertileteken (testi, erkdlcsi, 
értelmi, esztétikai-abrazolé stb.) végzett modszeres munka révén elsdésorban e fog- 
lalkozasok voltak hivatva fejleszteni a gyerekek személyiségét ugy, hogy az mind- 
inkabb k6zelitsen a hivatalosan deklaralt gyermekeszményhez. 

Az ovoda életének kézvetlen és tudatos ,,atideologizalasara” iranyuld kézponti 
torekvések intenzitasa a hetvenes évekre csékkent. Atformaldédott az évodaskort 
gyermekrdél alkotott kép is: a ,,politizalé gyermekbél” ,,iskolara késziilé gyermek” 
lett. Az ovodapedagogia szakmai mithelyeiben és az vodapedagogus-képzés szin- 
terein foly6 szinvonalas munka eredményeként Magyarorszagon fokozatosan ki- 
alakult egy olyan 6vodai kultura, amelynek k6vetkeztében a gyermekvédelem és az 
iskola-elékészités funkcidjat hatékonyan ellaté 6vodahalozat sziiletett. 

Ilusztralja e kiforrott szakmai munka eredményességét ,, Az 6vodai nevelés prog- 
ramja” cimti médszertani kiadvany, amely elsé izben 197 1-ben jelent meg, és 1985- 
ig tobbszor adtak ki valtozatlan tartalommal. Az 6vodai gondozas és nevelés terii- 
leteit, a szemeélyiségfejlesztés részletkérdéseit atfogé rendszerként kezelé program 
gyakorlatias jellege révén hatékonyan orientalta az ovodak hétkéznapi életét. 

Jellemzé a korszak mentalitasara az a gyermekkép, amely e dokumentum alap- 
jan rekonstrualhato. Az idealis 6vodas gyermek mar kiscsoportos koraban meg- 
tanul alkalmazkodni az évoda rendjéhez, fegyelmezetten betagolédik az é6vodai 
k6zdsségbe. A k6zépsé és nagycsoportosok viszont mar tudatos 6nfegyelemre is 

képesek, hiszen tudjak, hogy ,,tevékenységi vagyukat a nap minden szakaban és az 
oktatas soran is kielégithetik, ki tudjak varni, amig pl. az oktatas keretében rajuk 
keriil a hozzaszolas sora...” Ez a fegyelem mar elékésziti a gyermekeket az iskola- 
ba valo atlépésre. Hianya pedig az 6voné nevelémunkajanak fogyatékossagat jelzi. 
(Bakonyiné 1971:58-59.) A nevelési program szerteagazé tematikaja az 6vodai élet 
valamennyi teriiletét feldleli. Pragmatikus jellege jol illeszkedik ahhoz a mentali- 
tashoz, amit ttikr6z: az 6vodai nevelés tartalma és folyamata rendszerszinten leir- 
hato, megtanithaté és megtanulhat6; a jol felkésziilt 6von6 képes az elvarasoknak 
megfelelé nevel6munkara, az adodo nehézségek lektizdésére. Az idealis gyermek 
egytittmukédik événdjével és a kdzésség mas tagjaival, alkalmazkodik az 6vodai 
élet ritmusahoz, napirendjéhez, uralkodik sajat magan — kilonésen cselekvési kész- 
tetésén — megvarja, amig gyermekies sziikségleteit a biztositott idékeretek kozott 
kielégitheti. Az 6vodas szivesen tanul, hiszen ezzel is késziil kovetkez6 életszaka- 
szara, az iskolaskorra. 

Jol definialhato, markans elvarasok rendszereként megfogalmazdéd6 tulajdon- 
sagok ezek: tanulasi vagy, betagolodasi és kooperaciés késztetés, 6nkontroll, al- 
kalmazkodas. Olyan gyermekkép-dsszetevék ezek, amelyek mar a tizenkilence- 
dik szazad puritan mentalitasanak bazisan megfogalmazodtak és haboritatlanul 
fennmaradtak egészen napjainkig. Ez a gyermekeszmény szilard fogodzdkat ad a 
pedagogusok szamara, s egyuttal jol beleilleszkedik abba a pedagogiai paradigma- 
ba, amely az elére kiszamithatatlan nevelési helyzetek veszélyét igyekszik a lehetd 
legkisebbre csékkenti. 

Ennél nagyobb kockazatot és szakmai kihivast jelentett (és jelent ma is) az évo- 
dapedagogusok szamara az a gyermekkép, amely a nalunk — meglehetds faziske- 
séssel — a nyolcvanas évek végén ujra felbukkano reformpedagogiai iranyzatok és 
alternativ pedagdégiak antropoldgiai alapjain nyugszik. Ezek a régi-tj iranyzatok 
(mint példaula Montessori-, a Waldorf- vagy a Freinet-6vodapedagogia) és tenden- 
ciak ugyanis ezer szallal koté6dnek ahhoz a rousseau-i gondolatokban gyékerezé 
romantikus gyermekképhez, amely szerint a gyermek dolga nem elsésorban a fel- 
nétt-létre (illetve a kovetkezé életszakaszokra) valé szorgos elékésziilet, hanem a 
gyermekkor 6r6émeinek minél teljesebb és intenzivebb atélése. A gyermekkort saja- 
tos 6nértékkel rendelkezé életszakaszként felfogd pedagogiak célja éppen az, hogy 
tiirelmes, tamogaté légk6rt biztositva segitsék a gyermeket 6nmaga bensé erdinek 
kibontakoztatasaban és a vilag felfedezésében. A mikro- és makrokozmosz megis- 
merésének olyan utja ez, amely nem neélkiilozia kitérdéket, a buktatokat és az eset- 
leges kudarcokat sem. De ez is egy lehetséges irany, amely elvezethet a harmonikus 
felnéttkorig. A valasztas ma mar szabad: a kii]6nb6z6 mentalitast, filozofiai alapo- 
kat és hitbéli meggyézédést tiikr6z6 gyermekképek és pedagogiak egymas mellet 
élésének korszakat éljiik. 

